APSTIPRINĀTS:
SIA „Jēkabpils reģionālā slimnīca”
valdes sēdē 2026.gada 8.oktobrī
(protokols Nr. 43)


Sabiedrības ar ierobežotu atbildību “Jēkabpils reģionālā slimnīca”
[bookmark: _Hlk241487322] īpašuma Artilērijas iela 18, Jēkabpils, Jēkabpils novads, 
ar kadastra Nr.56010011603
ELEKTRONISKĀS IZSOLES NOTEIKUMI

1. Vispārīgie noteikumi
1.1. Šie noteikumi paredz kārtību, kādā organizējama sabiedrības ar ierobežotu atbildību “Jēkabpils reģionālā slimnīca” (turpmāk – Slimnīca) nekustamā īpašuma Artilērijas iela 18, Jēkabpilī, Jēkabpils novadā, ar kadastra Nr.56010011603, atsavināšanas procedūra, pārdodot elektroniskā izsolē. Izsoli organizē atbilstoši Publiskas personas mantas atsavināšanas likumam, kas reglamentē jautājumus, kuri nav noteikti šajos noteikumos un Slimnīcas valdes 2026.gada 8.oktobra lēmumā Nr.1 (protokola Nr.43).
1.2. Izsoli organizē un vada Slimnīcas izveidota Izsoles komisija,
1.3. Nekustamā īpašuma nosacītā cena – 31 000 euro (trīsdesmit viens tūkstotis euro, 00 centi).
1.4. Izsoles solis – 50,00 euro (piecdesmit euro, 00 centi).
Nodrošinājuma nauda – 10% no nekustamā īpašuma nosacītās cenas, tas ir, 3100,00 euro (trīs tūkstoši viens simts euro, 00 centi), kas jāieskaita Slimnīcas norēķinu kontā: banka: AS SEB banka, konta Nr.LV22UNLA0009003467368.
Nodrošinājums uzskatāms par iesniegtu, ja attiecīgā naudas summa ir ieskaitīta.
1.5. Maksa par dalību e-izsolē – 20,00 euro (divdesmit euro, 00 centi), kas jāieskaita Tiesu administrācijas norēķinu kontā.
1.6. Sludinājums par nekustamā īpašuma izsoli publicējams oficiālajā izdevumā “Latvijas Vēstnesis” un Slimnīcas mājas lapā.
1.7. Ar izsoles noteikumiem var iepazīties elektroniski Slimnīcas mājas lapā www.jrslimnica.lv un https://izsoles.ta.gov.lv. 
1.8. Izsoles pretendentam pirms reģistrācijas izsolei ir tiesības iepazīties ar objektu, tā tehniskajiem rādītājiem – dokumentiem, kuri raksturo pārdodamo objektu un ir izsoles rīkotāja rīcībā (kontaktinformācija saziņai ar Slimnīcas pārstāvi: Saimnieciskās nodaļas vadītājs Arnis Stupāns, tālruņa Nr.+371 23223726).
1.9. Izsoles rezultātus apstiprina Slimnīcas izveidotā Izsoles komisija.
1.10. Lēmumu par atkārtotu izsoli vai izsoles pārtraukšanu pieņem Slimnīcas valde.
2. Nekustamā īpašuma raksturojums
2.1. Nekustamais īpašums Artilērijas iela 18, Jēkabpils, Jēkabpils novads, ar kadastra Nr.56010011603, sastāv no viena zemes gabala 7905 m2 platībā, uz zemes gabala atrodas trīs ēkas:
slimnīca (kadastra apzīmējums 56010011603001);
ēdnīca (kadastra apzīmējums 56010011603002);
garāžā (kadastra apzīmējums 56010011603003).
2.2. Nekustamais īpašums reģistrēts Jēkabpils zemesgrāmatu nodaļas Jēkabpils pilsētas zemesgrāmatas nodalījumā Nr.780 uz sabiedrības ar ierobežotu atbildību “Jēkabpils reģionālā slimnīca” vārda.
3. Izsoles dalībnieki
3.1. Par izsoles dalībnieku var kļūt jebkura fiziska vai juridiska persona, kurai ir tiesības iegūt Latvijas Republikā nekustamo īpašumu, un kura līdz reģistrācijas brīdim ir iemaksājusi šo noteikumu 1.4. un 1.5.punktā minēto nodrošinājumu un dalības maksu.
3.2. Izsoles dalībniekam nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu, nav nodokļu vai saistību parādu. 
4. Izsoles pretendentu reģistrācija Izsoļu dalībnieku reģistrā
4.1. Pretendentu pieteikšanās notiek no 2026.gada 16.oktobra plkst.13:00 līdz 2026.gada 5.novembra plkst.23:59 elektronisko izsoļu vietnē https://izsoles.ta.gov.lv uzturētā izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevumā “Latvijas Vēstnesis” tīmekļa vietnē www.vestnesis.lv.
4.2. Izsoles pretendenti – fiziskas personas, kuras vēlas savā vai cita vārdā vai juridiskas personas vārdā pieteikties izsole elektronisko izsoļu vietnēhttps://izsoles.ta.gov.lv, norāda:
4.2.1. fiziska persona:
4.2.1.1. vārdu, uzvārdu;
4.2.1.2. personas kodu vai dzimšanas datumu (persona, kurai nav piešķirts personas kods);
4.2.1.3. kontaktadresi;
4.2.1.4. personu apliecinoša dokumenta veidu un numuru;
4.2.1.5. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
4.2.1.6. personas papildu kontaktinformācija – elektroniskā pasta adresi un tālruņa numur (ja tāds ir);
4.2.2. fiziska persona, kura pārstāv citu fizisku personu vai juridisku personu, papildus norādītajam, sniedz informāciju par:
4.2.2.1. pārstāvamās personas veidu;
4.2.2.2. vārdu, uzvārdu fiziskai personai vai nosaukumu juridiskai personai;
4.2.2.3. personas kodu vai dzimšanas datumu fiziskai personai vai reģistrācijas numuru juridiskai personai;
4.2.2.4. kontaktadresi;
4.2.2.5. personu apliecinoša dokumenta veidu un numuru fiziskai personai;
4.2.2.6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
4.2.2.7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);
4.2.2.8. attiecīgās lēmējinstitūcijas lēmumu par nekustamā īpašuma iegādi juridiskajai personai.
4.3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
4.4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.
4.5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā, saskaņā ar elektronisko izsoļu vietnē reģistrētam lietotājam sagatavotu rēķinu.
4.6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
4.7. Informāciju par autorizēšanu dalībai izsolē rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
4.8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru. 
4.9. Izsoles pretendents netiek reģistrēts, ja:
4.9.1. nav iestājies vai ir beidzies pretendentu reģistrācijas termiņš;
4.9.2. ja nav izpildīti visi šo noteikumu 4.2.1. vai 4.2.2.punktā minētie norādījumi;
4.9.3. konstatēts, ka pretendentam ir izsoles noteikumu 3.3.punktā minētās parādsaistības.
4.10. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.
4.11. Izsoles pretendentam pirms reģistrācijas izsolei ir tiesības iepazīties ar objektu, tā tehniskajiem rādītājiem – dokumentiem, kuri raksturo pārdodamo objektu un ir izsoles rīkotāja rīcībā, iepriekš sazinoties ar Slimnīcas pārstāvi (noteikumu 1.8.punkts).
5. Izsoles norise
5.1. Izsole sākas elektronisko izsoļu vietnē izsoles.ta.gov.lv no 2026.gada 16.oktobra plkst.13:00 līdz 2026.gada 16.novembra plkst.23:59.
5.2. Izsolei autorizētie dalībnieki drīkst izdarīt solījumus visā izsoles norises laikā.
5.3. Ja pēdējo piecu minūšu laikā pirms izsoles noslēgšanai tiek konstatēti būtiski tehniski traucējumi, kas var ietekmē izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts par piecām minūtēm.
5.4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darba dienas plkst.13:00.
5.5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
5.6. Izsoles organizētās var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
5.7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina 7 (septiņu) dienu laikā pēc izsoles.
5.8. Izsoles dalībniekam, kuri piedalījušies izsolē, bet nav nosolījuši izsoles Objektu, 7 (septiņu) darba dienu laikā pēc attiecīgā iesnieguma saņemšanas tiek atmaksāts izsoles nodrošinājums.
6. Izsoles rezultātu apstiprināšana un līguma noslēgšana
6.1. Izsoles komisija 7 (septiņu) darba dienu laikā iesniedz izsoles uzvarētājam paziņojumu par pirkuma summu.
6.2. Izsoles dalībniekam, kurš nosolījis augstāko cenu, 30 (trīsdesmit) dienu laikā jāpārskaita norādītajā kontā pirkuma summa, kas atbilst starpībai starp augstāk nosolīto cenu un iemaksāto nodrošinājumu. Pēc maksājuma veikšanas maksājumu apliecinošie dokumenti iesniedzami SIA “Jēkabpils reģionālā slimnīca” vai nosūtāmi elektroniski uz e-pasta adresi: info@jrslimnica.lv.
6.3. Ja īpašumu nosolījušais izsoles dalībnieks šo noteikumu 6.2.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.
6.4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu.
6.5. Ja 6.4.punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
6.6. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas.
7. Nenotikusi izsole
7.1. Izsoles komisija pieņem lēmumu par izsoles atzīšanu par nenotikušu:
7.1.1. ja uz izsoli nav autorizēts neviens izsoles dalībnieks;
7.1.2. ja izsole bijusi izziņota, pārkāpjot šos noteikumus vai normatīvos aktus;
7.1.3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
7.1.4. ja vienīgais izsoles dalībnieks, kurš nosolījis izsolāmo īpašumu,, nav parakstījis izsolāmā īpašuma pirkuma līgumu;
7.1.5. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
7.1.6. ja izsolāmo mantu nopirkusi persona, kurai nav bijušas tiesības piedalīties izsolē.
8. Izsoles rezultātu apstiprināšana
8.1. Izsoles rezultātus var apstrīdēt SIA “Jēkabpils reģionālā slimnīca” 7 (septiņu) dienu laikā pēc tam, kad izsoles komisija ir apstiprinājusi izsoles protokolu.

